කලවාන ප්‍රදේශයේ අලි රැඳවුම් මධ්‍යස්ථානයක් ඉදිකිරීමේ තීරණයට විරෝධය පළ කරන බව හීලෑ අලි ඇතුන් සුරැකීමේ සංවිධානය පවසනවා.සිංහරාජ වනාන්තරයේ දැනට ඉතිරිව සිටින අලි දෙදෙනා රැඳවීම සඳහා කලවාන ප්‍රදේශයේ හෙක්ටයාර 36 ක භූමියක් පවරා ගැනීමට පෙරේදා රැස්වූ අමාත්‍ය මණ්ඩලය තීරණය කළා.සිංහරාජයේ ඉතිරිව සිටින අවසන් අලි දෙදෙනා සම්බන්ධයෙන් පසුගිය දිනවල දැඩි කතාබහක් ඇතිවූයේ එම සත්වයින් හොරොව්පතාන අලිරැඳවුම් මධ්‍යස්ථානයට රැගෙන යන බවට වනජීවී අමාත්‍ය ෆීල්ඞ් මාර්ෂල් සරත් ෆොන්සේකා සිදුකළ ප්‍රකාශයත් සමඟයි.